Toshkentda bir hafta ichida ikkinchi Mercedes avtobusida yong‘in chiqdi. Foto: Telegram / Tashkent_Land Bugun, 20 dekabr kuni soat 07:50da Toshkent shahar Uchtepa tumani Farhod ko‘chasida «O‘rikzor-Do‘mbirobod» 125-yo‘nalishda harakatlanib ketayotgan Mercedes-Benz rusumli avtobusda yong‘in sodir bo‘lgan. Favqulodda vaziyatlar vazirligi xabariga ko‘ra, 2 ta yong‘in-qutqaruv ekipaji voqea joyiga soat 07:56da yetib borib, yong‘in soat 08:00da o‘chirilgan. Yong‘in oqibatida avtobusning motor qismi yonib zararlangan. Hodisa oqibatida jabrlangan va halok bo‘lganlar yo‘q. Hozirda mutaxassislar tomonidan yong‘in sababi va keltirilgan moddiy zarar miqdori aniqlanmoqda. Foto: Telegram / Tashkent_Land Eslatib o‘tamiz, 14 dekabr kuni Toshkent shahar Sergeli tumanida 47-yo‘nalishda qatnaydigan avtobusda yong‘in chiqqandi.